Spojené veci C-584/10 P, C-593/10 P a C-595/10 P

Európska komisia a i.

proti

Yassinovi Abdullahovi Kadimu

„Odvolanie — Spoločná zahraničná a bezpečnostná politika (SZBP) — Obmedzujúce opatrenia namierené proti niektorým osobám a subjektom spojeným s Usámom bin Ládinom, so sieťou Al-Káida a s Talibanom — Nariadenie (ES) č. 881/2002 — Zmrazenie finančných prostriedkov a ekonomických zdrojov osoby zaradenej do zoznamu zostaveného orgánom Organizácie Spojených národov — Zaradenie mena tejto osoby do zoznamu uvedeného v prílohe I nariadenia (ES) č. 881/2002 — Žaloba o neplatnosť — Základné práva — Právo na obhajobu — Zásada účinnej súdnej ochrany — Zásada proporcionality — Právo na ochranu vlastníckeho práva — Povinnosť odôvodnenia“

Abstrakt – Rozsudok Súdneho dvora (veľká komora) z 18. júla 2013

Súdne konanie – Návrh na opätovné otvorenie ústnej časti konania – Návrh na predloženie pripomienok k právnym otázkam vzneseným v návrhoch generálneho advokáta – Podmienky opätovného otvorenia (Článok 252 druhý odsek ZFEÚ; Rokovací poriadok Súdneho dvora, článok 83) Európska únia – Súdne preskúmanie zákonnosti aktov inštitúcií – Akt vykonávajúci rezolúcie Bezpečnostnej rady Organizácie Spojených národov – Súdna imunita takého aktu – Neexistencia (Články 263 ZFEÚ a 347 ZFEÚ; nariadenie Rady č. 881/2002, príloha I; nariadenie Komisie č. 1190/2008) Medzinárodné právo verejné – Charta Organizácie Spojených národov – Rezolúcie Bezpečnostnej rady prijaté na základe kapitoly VII Charty Organizácie Spojených národov – Povinnosť Únie dodržiavať tieto rezolúcie pri výkone jej právomocí – Dosah – Akt vykonávajúci rezolúcie Bezpečnostnej rady Organizácie Spojených národov – Súdna imunita takého aktu – Neexistencia (Články 263 ZFEÚ a 347 ZFEÚ; nariadenie Rady č. 881/2002, príloha I; nariadenie Komisie č. 1190/2008) Právo Európskej Únie – Zásady – Právo na obhajobu – Právo na účinnú súdnu ochranu – Obmedzujúce opatrenia namierené proti niektorým osobám a subjektom spojeným s Usámom bin Ládinom, so sieťou Al-Káida a s Talibanom – Povinnosť oznámiť individuálne a špecifické dôvody pre prijaté rozhodnutia – Povinnosť umožniť dotknutej osobe účinne sa vyjadriť k skutočnostiam použitým v jej neprospech (Článok 220 ods. 1 ZFEÚ a článok 296 ZFEÚ; nariadenie Rady č. 881/2002, príloha I; nariadenie Komisie č. 1190/2008) Európska únia – Súdne preskúmanie zákonnosti aktov inštitúcií – Nariadenie stanovujúce obmedzujúce opatrenia namierené proti niektorým osobám a subjektom spojeným s Usámom bin Ládinom, so sieťou Al-Káida a s Talibanom – Rozsah preskúmania (Charta základných práv Európskej únie, článok 47; nariadenie Rady č. 881/2002, príloha I; nariadenie Komisie č. 1190/2008)

Pozri text rozhodnutia. (pozri body 56 – 58) Nariadenie Komisie (ES) č. 1190/2008 z 28. novembra 2008, ktorým sa stoprvýkrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou al Káida a Talibanom, nemôže požívať akúkoľvek súdnu imunitu, lebo smeruje k výkonu rezolúcií prijatých Bezpečnostnou radou podľa kapitoly VII Charty Organizácie Spojených národov. Skutočnosti, ktoré sú uvedené na podporu tohto riešenia, sa v podstate týkajú ústavnej záruky, ktorú v únii práva stelesňuje súdne preskúmanie súladu každého aktu Únie, a to aj vtedy, ak tento akt vykonáva akt medzinárodného práva, so základnými právami zaručenými Úniou. Neexistencia súdnej imunity aktov Únie, ktorými sa vykonávajú obmedzujúce opatrenia prijaté na medzinárodnej úrovni, nespochybňuje prednosť rezolúcie Bezpečnostnej rady z hľadiska medzinárodného práva, lebo rešpektovanie inštitúcií Organizácie Spojených národov zo strany inštitúcií Únie nemôže mať za následok nepreskúmanie zákonnosti aktu Únie vzhľadom na základné práva, ktoré tvoria neoddeliteľnú súčasť všeobecných zásad práva Únie. (pozri body 65 – 67) Pozri text rozhodnutia. (pozri body 66 – 68) Na rozdiel od prípadu pôvodného zapísania musí byť, pokiaľ ide o rozhodnutie o ponechaní mena na zozname nachádzajúcom sa v prílohe I naradenia č. 881/2002, ktoré ukladá niektoré špecifické obmedzujúce opatrenia namierené proti niektorým osobám spojeným s Usámom bin Ládinom, sieťou Al-Qaida a Talibanom a ruší nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane, pred prijatím tohto rozhodnutia splnená dvojitá povinnosť, ktorá jednak vyžaduje, aby príslušný orgán Únie oznámil dotknutej osobe skutočnosti, ktoré má k dispozícii na účely odôvodnenia svojho rozhodnutia, a ďalej, aby bolo tejto osobe umožnené účinne sa vyjadriť, pokiaľ ide o dôvody použité proti nej. Ak dotknutá osoba predloží pripomienky, pokiaľ ide o odôvodnenie, príslušný orgán Únie musí dôkladne a nestranne preskúmať dôvodnosť uvádzaných tvrdení s prihliadnutím na tieto pripomienky a na prípadné skutočnosti, ktoré svedčia v prospech dotknutej osoby a ktoré sú k týmto vyjadreniam priložené a vyhodnotiť najmä potrebu požiadať výbor pre sankcie, a prostredníctvom tohto výboru tiež člena OSN, ktorý navrhol zapísanie dotknutej osoby na súhrnný zoznam uvedeného výboru. Napokon bez toho, aby bolo potrebné detailne odpovedať na pripomienky uvedené dotknutou osobou, povinnosť odôvodnenia zakotvená v článku 296 ZFEÚ za každých okolností stanovuje, a to aj v prípadoch, keď je odôvodnenie aktu Únie rovnaké ako odôvodnenie poskytnuté medzinárodným orgánom, že toto odôvodnenie uvádza individuálne, osobitné a konkrétne dôvody, pre ktoré príslušné orgány konštatujú, že proti dotknutej osobe sa majú prijať obmedzujúce opatrenia. (pozri body 111 – 116) Účinnosť súdneho preskúmania zaručená v článku 47 Charty základných práv Európskej únie tiež vyžaduje, aby sa súd Únie pri preskúmaní zákonnosti dôvodov, o ktoré sa opiera rozhodnutie zapísať meno určitej osoby na zoznam uvedený v prílohe I nariadenia č. 881/2002, ktoré ukladá niektoré špecifické obmedzujúce opatrenia namierené proti niektorým osobám spojeným s Usámom bin Ládinom, sieťou Al-Qaida a Talibanom a ruší nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane, alebo ho na ňom ponechať, uistil o tom, či sa toto rozhodnutie, ktoré má, pokiaľ ide o túto osobu, individuálny dosah, opiera o dostatočne silný skutkový základ. Je preto potrebné overiť skutočnosti uvádzané v zhrnutí dôvodov, o ktoré sa predmetné rozhodnutie opiera tak, aby súdne preskúmanie nebolo obmedzené len na abstraktné posúdenie pravdepodobnosti uvádzaných dôvodov, ale aby sa týkalo otázky, či sú tieto dôvody, alebo aspoň jeden z nich, ktorý je sám osebe dostatočný na odôvodnenie tohto rozhodnutia, podložené. Súdu Únie teda prináleží v rámci tohto preskúmania prípadne vyzvať príslušný orgán Únie, aby predložil informácie a dôkazy, či už dôverné alebo nie, ktoré sú relevantné pre toto preskúmanie. Ak príslušný orgán Únie nemôže vyhovieť žiadosti súdu Únie, musí sa tento súd opierať len o skutočnosti, ktoré mu boli oznámené. Ak tieto skutočnosti neumožňujú rozhodnúť o dôvodnosti niektorého z dôvodov, súd Únie ho nemôže prijať ako dôvod na rozhodnutie o predmetnom zápise alebo o jeho zachovaní. Ak naopak príslušný orgán Únie predloží relevantné informácie a dôkazy, súd Únie musí overiť vecnú správnosť uvádzaných skutočností s prihliadnutím na tieto informácie alebo skutočnosti a posúdiť ich dôkaznú silu v závislosti od okolností prejednávanej veci a s ohľadom na prípadné pripomienky predložené v tejto súvislosti najmä dotknutou osobou. Ak naliehavé dôvody týkajúce sa bezpečnosti Únie či jej členských štátov alebo udržiavania ich medzinárodných vzťahov bránia oznámeniu určitých informácií alebo dôkazov dotknutej osobe, súd Únie, voči ktorému nemožno namietať tajnosť alebo dôvernosť týchto informácií alebo dôkazov, musí v rámci súdneho preskúmania, ktoré vykonáva, použiť postupy, ktoré umožnia po prvé skĺbiť legitímne záujmy bezpečnosti štátu týkajúce sa povahy a zdrojov informácií, na ktoré sa prihliadalo pri prijímaní príslušného aktu, a po druhé dostatočne zaručiť jednotlivcovi dodržanie jeho procesných práv, akým je právo byť vypočutý a zásada kontradiktórnosti. Ak súd Únie dospeje k záveru, že tieto dôvody nebránia tomu, aby sa dotknutej osobe aspoň čiastočne oznámili príslušné informácie a dôkazy, poskytne príslušnému orgánu možnosť, aby dotknutej osobe tieto informácie a dôkazy oznámil. Ak tento orgán poskytnutie týchto informácií a dôkazov neschváli, súd Únie pristúpi k preskúmaniu zákonnosti napadnutého aktu len na základe skutočností, ktoré boli oznámené. Ak sa však ukáže, že dôvody uvedené príslušným orgánom skutočne bránia tomu, aby boli informácie alebo dôkazy predložené súdu Únie oznámené dotknutej osobe, je potrebné vhodným spôsobom zabezpečiť rovnováhu požiadaviek vyplývajúcich z práva na účinnú súdnu ochranu, osobitne z dodržiavania zásady kontradiktórnosti, a požiadaviek súvisiacich s bezpečnosťou Únie a jej členských štátov alebo s udržiavaním ich medzinárodných vzťahov. Vzhľadom na preventívnu povahu predmetných obmedzujúcich opatrení, ak sa súd Únie v rámci preskúmania zákonnosti napadnutého rozhodnutia domnieva, že aspoň jeden z dôvodov uvedených v zhrnutí poskytnutom výborom pre sankcie je dostatočne presný a konkrétny, je podložený a predstavuje sám osebe dostatočný základ tohto rozhodnutia, skutočnosť, že ostatné z týchto dôvodov túto požiadavku nespĺňajú, neodôvodňuje zrušenie uvedeného rozhodnutia. V opačnom prípade napadnuté rozhodnutie zruší. Takéto súdne preskúmanie je nevyhnutné na zabezpečenie rovnováhy medzi ochranou medzinárodného mieru a bezpečnosti a ochranou základných ľudských práv a slobôd dotknutej osoby. Napriek svojej preventívnej povahe totiž majú obmedzujúce opatrenia závažné negatívne dôsledky, pokiaľ ide o uvedené práva a slobody, ktoré súvisia s narušením pracovného, ako aj rodinného života dotknutej osoby v súvislosti s obmedzením jej práva vlastniť majetok, ktoré vyplývajú z ich všeobecnej povahy a, ako v prejednávanom prípade, zo skutočnej dĺžky ich uplatňovania, ako aj s ponížením a nedôverou, ktoré voči dotknutej osobe vyvolávajú. (pozri body 119, 120, 123 – 125, 127, 128, 130 – 132, 137)

Spojené veci C-584/10 P, C-593/10 P a C-595/10 P

Európska komisia a i.

proti

Yassinovi Abdullahovi Kadimu

„Odvolanie — Spoločná zahraničná a bezpečnostná politika (SZBP) — Obmedzujúce opatrenia namierené proti niektorým osobám a subjektom spojeným s Usámom bin Ládinom, so sieťou Al-Káida a s Talibanom — Nariadenie (ES) č. 881/2002 — Zmrazenie finančných prostriedkov a ekonomických zdrojov osoby zaradenej do zoznamu zostaveného orgánom Organizácie Spojených národov — Zaradenie mena tejto osoby do zoznamu uvedeného v prílohe I nariadenia (ES) č. 881/2002 — Žaloba o neplatnosť — Základné práva — Právo na obhajobu — Zásada účinnej súdnej ochrany — Zásada proporcionality — Právo na ochranu vlastníckeho práva — Povinnosť odôvodnenia“

Abstrakt – Rozsudok Súdneho dvora (veľká komora) z 18. júla 2013

Súdne konanie — Návrh na opätovné otvorenie ústnej časti konania — Návrh na predloženie pripomienok k právnym otázkam vzneseným v návrhoch generálneho advokáta — Podmienky opätovného otvorenia (Článok 252 druhý odsek ZFEÚ; Rokovací poriadok Súdneho dvora, článok 83) Európska únia — Súdne preskúmanie zákonnosti aktov inštitúcií — Akt vykonávajúci rezolúcie Bezpečnostnej rady Organizácie Spojených národov — Súdna imunita takého aktu — Neexistencia (Články 263 ZFEÚ a 347 ZFEÚ; nariadenie Rady č. 881/2002, príloha I; nariadenie Komisie č. 1190/2008) Medzinárodné právo verejné — Charta Organizácie Spojených národov — Rezolúcie Bezpečnostnej rady prijaté na základe kapitoly VII Charty Organizácie Spojených národov — Povinnosť Únie dodržiavať tieto rezolúcie pri výkone jej právomocí — Dosah — Akt vykonávajúci rezolúcie Bezpečnostnej rady Organizácie Spojených národov — Súdna imunita takého aktu — Neexistencia (Články 263 ZFEÚ a 347 ZFEÚ; nariadenie Rady č. 881/2002, príloha I; nariadenie Komisie č. 1190/2008) Právo Európskej Únie — Zásady — Právo na obhajobu — Právo na účinnú súdnu ochranu — Obmedzujúce opatrenia namierené proti niektorým osobám a subjektom spojeným s Usámom bin Ládinom, so sieťou Al-Káida a s Talibanom — Povinnosť oznámiť individuálne a špecifické dôvody pre prijaté rozhodnutia — Povinnosť umožniť dotknutej osobe účinne sa vyjadriť k skutočnostiam použitým v jej neprospech (Článok 220 ods. 1 ZFEÚ a článok 296 ZFEÚ; nariadenie Rady č. 881/2002, príloha I; nariadenie Komisie č. 1190/2008) Európska únia — Súdne preskúmanie zákonnosti aktov inštitúcií — Nariadenie stanovujúce obmedzujúce opatrenia namierené proti niektorým osobám a subjektom spojeným s Usámom bin Ládinom, so sieťou Al-Káida a s Talibanom — Rozsah preskúmania (Charta základných práv Európskej únie, článok 47; nariadenie Rady č. 881/2002, príloha I; nariadenie Komisie č. 1190/2008)